Հոկտեմբերի 26-ին Ծաղկաձորում մեկնարկել է «Հանրային ֆինանսների կառավարման բարեփոխումները խորհրդարանական վերահսկողության համատեքստում» թեմայով եռօրյա սեմինար, որի նպատակն է աջակցել ՀՀ Ազգային ժողովի աշխատակազմի, մշտական հանձնաժողովների, ինչպես նաեւ զանգվածային լրատվության միջոցների ներկայացուցիչներին հանրային ֆինանսների կառավարման վերաբերյալ իրազեկմանը, այդ գործընթացում ներգրավվածությանը, փոխգործակցության հարթակի գործարկմանը: Սեմինարը, որը կազմակերպել են ԱԺ աշխատակազմը եւ Գերմանիայի միջազգային համագործակցության ընկերությունը (GIZ), իրականացվում է «Հանրային ֆինանսների կառավարում Հարավային Կովկասում» ծրագրի շրջանակում: